title: A Bizottság (EU) 2019/144 végrehajtási rendelete (2019. január 28.) a Komagataella pastoris (CECT 13094) által termelt 3-fitázt tartalmazó készítmény tojójércék és kevésbé jelentős hízó-, tojó- és tenyész-baromfifajok takarmány-adalékanyagaként történő engedélyezéséről (az engedély jogosultja: Fertinagro Biotech S.L.) (EGT-vonatkozású szöveg.)

text:
                  31.1.2019

                  HU

                  Az Európai Unió Hivatalos Lapja

                  L 27/8

         A BIZOTTSÁG (EU) 2019/144 VÉGREHAJTÁSI RENDELETE
         (2019. január 28.)
         a Komagataella pastoris (CECT 13094) által termelt 3-fitázt tartalmazó készítmény tojójércék és kevésbé jelentős hízó-, tojó- és tenyész-baromfifajok takarmány-adalékanyagaként történő engedélyezéséről (az engedély jogosultja: Fertinagro Biotech S.L.)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően a Bizottsághoz kérelmet nyújtottak be a Komagataella pastoris (CECT 13094) által termelt 3-fitázt tartalmazó készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó, a Komagataella pastoris (CECT 13094) által termelt 3-fitázt tartalmazó készítmény tojójércék és kevésbé jelentős hízó-, tojó- és tenyész-baromfifajok takarmány-adalékanyagaként történő felhasználásának engedélyezésére vonatkozik.

                     (4)

                     Az „állattenyésztésben alkalmazott adalékanyagok” adalékanyag-kategóriába tartozó Komagataella pastoris (CECT 13094) által termelt 3-fitázt tartalmazó készítmény takarmány-adalékanyagként való alkalmazását az (EU) 2017/895 bizottsági végrehajtási rendelet (2) a brojlercsirkék és tojótyúkok esetében tíz évre már engedélyezte.

                     (5)

                     Az Európai Élelmiszerbiztonsági Hatóság (a továbbiakban: a Hatóság) 2018. február 21-i véleményében (3) megállapította, hogy a Komagataella pastoris (CECT 13094) által termelt 3-fitázt tartalmazó készítmény a javasolt felhasználási feltételek mellett nincs káros hatással sem az állati és emberi egészségre, vagy a környezetre. A Hatóság megállapította továbbá, hogy az adalékanyag hatékonyan javíthatja a brojlercsirkék foszforvisszatartását, és ez a következtetés a tojójércékre is kiterjeszthető. Mivel észszerűen feltételezhető, hogy a baromfifajok esetében ugyanaz a hatásmód, a Hatóság a következtetést extrapolálta a kevésbé jelentős hízó-, tojó- és tenyész-baromfifajokra. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (6)

                     A 3-fitáz értékelése azt mutatja, hogy a Komagataella pastoris (CECT 13094) által termelt 3-fitáz tekintetében az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 28-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2017/895 végrehajtási rendelete (2017. május 24.) a Komagataella pastoris (CECT 13094) által termelt 3-fitázt tartalmazó készítmény brojlercsirkék és tojótyúkok takarmány-adalékanyagaként való engedélyezéséről (az engedély jogosultja: Fertinagro Nutrientes S.L.) (HL L 138., 2017.5.25., 120. o.).

            (3)  EFSA Journal 2018;16(3):5203.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        Aktivitási egység/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok

                        4a25

                        Fertinagro Nutrientes S.L.

                        3-fitáz
                        EC 3.1.3.8

                           Az adalékanyag összetétele:

                        A Komagataella pastoris (CECT 13094) által termelt
                        3-fitázt tartalmazó készítmény, amelynek minimális aktivitása: 1 000  FTU (1)/ml
                        Folyékony formában

                           A hatóanyag jellemzése

                           Komagataella pastoris (CECT 13094) által termelt 3-fitáz (EC 3.1.3.8)

                           Analitikai módszer
                            (2)

                        a 3-fitáz takarmány-adalékanyagban való aktivitásának számszerű meghatározására:

                                    —

                                    a fitáz fitáttal adott enzimes reakciójára épülő kolorimetriás módszer

                              A 3-fitáz takarmányban való aktivitásának számszerű meghatározására:

                                    —

                                    az EN ISO 30024 szabványnak megfelelő, a fitáz fitáttal adott enzimes reakciójára épülő kolorimetriás módszer

                        Tojójércék
                        Kevésbé jelentős hízó-, tojó- és tenyész-baromfifajok

                        —

                        500 FTU

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2029. február 20.

               (1)  1 FTU az az enzimmennyiség, amely 5,5 pH mellett, 37 °C-on percenként 1 mikromol szervetlen foszfátot szabadít fel a nátrium-fitát szubsztrátumból.

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/238 végrehajtási rendelete (2019. február 8.) a 37/2010/EU rendeletnek az ovotranszferrin anyag maximális maradékanyag-határérték szerinti osztályozása tekintetében történő módosításáról (EGT-vonatkozású szöveg.)

text:
                  11.2.2019

                  HU

                  Az Európai Unió Hivatalos Lapja

                  L 39/4

         A BIZOTTSÁG (EU) 2019/238 VÉGREHAJTÁSI RENDELETE
         (2019. február 8.)
         a 37/2010/EU rendeletnek az ovotranszferrin anyag maximális maradékanyag-határérték szerinti osztályozása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
         tekintettel az Európai Gyógyszerügynökségnek az állatgyógyászati készítmények bizottsága által 2018. július 19-én megfogalmazott véleményére,
         mivel:

                     (1)

                     A 470/2009/EK rendelet 17. cikke értelmében az élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő uniós felhasználásra szánt farmakológiai hatóanyagok maradékanyag-határértékeit (a továbbiakban: MRL) rendelet útján kell megállapítani.

                     (2)

                     A 37/2010/EU bizottsági rendelet (2) mellékletének 1. táblázata megállapítja a farmakológiai hatóanyagokat és az állati eredetű élelmiszerekben előforduló MRL-ek szerinti osztályozásukat.

                     (3)

                     Az ovotranszferrin nem szerepel a szóban forgó táblázatban.

                     (4)

                     Az Európai Gyógyszerügynökséghez (a továbbiakban: EMA) kérelem érkezett az ovotranszferrin házityúkok szöveteiben és tojásaiban való előfordulására vonatkozó MRL-ek megállapítása iránt.

                     (5)

                     Az EMA az állatgyógyászati készítmények bizottsága véleménye alapján arra a következtetésre jutott, hogy az emberi egészség védelme érdekében nincs szükség MRL-t megállapítani az ovotranszferrin házityúkokban való előfordulása tekintetében.

                     (6)

                     A 470/2009/EK rendelet 5. cikke szerint az EMA-nak meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e az ugyanabból a fajból előállított más élelmiszer tekintetében, illetve hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében.

                     (7)

                     Az EMA véleménye szerint helyénvaló az ovotranszferrin házityúkok szövete tekintetében megállapított „Nincs szükség maximális maradékanyag-határértékre” besorolását más baromfifajok szövetére alkalmazni.

                     (8)

                     A 37/2010/EU rendeletet ezért ennek megfelelően módosítani kell.

                     (9)

                     Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

               ELFOGADTA EZT A RENDELETET:

            1. cikk
            A 37/2010/EU rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 8-án.

                  a Bizottság részéről

                  az elnök

               Jean-Claude JUNCKER

            (1)  HL L 152., 2009.6.16., 11. o.

            (2)  A Bizottság 37/2010/EU rendelete (2009. december 22.) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

            MELLÉKLET
            A 37/2010/EU rendelet mellékletének 1. táblázata a következő anyagra vonatkozó bejegyzéssel egészül ki a betűrend szerinti helyen:

                           Farmakológiai hatóanyag

                           Jelző maradékanyag

                           Állatfajok

                           Maximális maradékanyag-határérték

                           Célszövetek

                           Egyéb rendelkezések (a 470/2009/EK rendelet 14. cikke (7) bekezdésének megfelelően)

                           Terápiás osztályozás

                           „Ovotranszferrin

                           NEM ALKALMAZHATÓ

                           Házityúk

                           Nincs szükség maximális maradékanyag-határértékre

                           NEM ALKALMAZHATÓ

                           Kizárólag inhalációra

                           Fertőzések elleni hatóanyagok”

                           Valamennyi baromfifaj a házityúk kivételével

                           Nincs szükség maximális maradékanyag-határértékre

                           NEM ALKALMAZHATÓ

                           Kizárólag inhalációra
                           Tojást termelő állatoknál nem alkalmazható


title: A Tanács (EU) 2019/270 végrehajtási rendelete (2019. február 18.) az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről szóló (EU) 2016/1686 rendelet végrehajtásáról

text:
                  18.2.2019

                  HU

                  Az Európai Unió Hivatalos Lapja

                  LI 46/1

         A TANÁCS (EU) 2019/270 VÉGREHAJTÁSI RENDELETE
         (2019. február 18.)
         az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről szóló (EU) 2016/1686 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaidával, valamint a velük összeköttetésben álló természetes vagy jogi személyekkel, szervezetekkel és szervekkel szembeni további korlátozó intézkedések bevezetéséről szóló (EU) 2016/1686 tanácsi rendeletre (1) és különösen annak 4. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2016. szeptember 20-án elfogadta az (EU) 2016/1686 rendeletet.

                     (2)

                     Tekintettel arra, hogy az ISIL (Dáis) és az al-Kaida, valamint a velük összeköttetésben álló természetes vagy jogi személyek, szervezetek és szervek továbbra is fenyegetést jelentenek, egy személyt fel kell venni a korlátozó intézkedések hatálya alá tartozó természetes vagy jogi személyeknek, szervezeteknek és szerveknek az (EU) 2016/1686 rendelet I. mellékletében foglalt jegyzékébe.

                     (3)

                     Az (EU) 2016/1686 rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az (EU) 2016/1686 rendelet I. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 18-án.

                  a Tanács részéről

                  az elnök

               F. MOGHERINI

            (1)  HL L 255., 2016.9.21., 1. o.

            MELLÉKLET
            A következő személy felvételre kerül az (EU) 2016/1686 rendelet I. mellékletében foglalt jegyzékbe:

                           „4.

                           Brahim el KHAYARI; születési idő: 1992. május 7.; születési hely: Nîmes (Franciaország); állampolgárság: francia.”


title: A Bizottság (EU) 2019/481 végrehajtási rendelete (2019. március 22.) a flutianil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  25.3.2019

                  HU

                  Az Európai Unió Hivatalos Lapja

                  L 82/19

         A BIZOTTSÁG (EU) 2019/481 VÉGREHAJTÁSI RENDELETE
         (2019. március 22.)
         a flutianil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
         mivel:

                     (1)

                     Az Egyesült Királysághoz 2011. február 23-án az 1107/2009/EK rendelet 7. cikkének (1) bekezdése szerinti kérelem érkezett az Otsuka AgriTechno Co., Ltd. vállalattól a flutianil hatóanyag jóváhagyására vonatkozóan.

                     (2)

                     Az említett rendelet 9. cikke (3) bekezdésének megfelelően az Egyesült Királyság mint referens tagállam 2011. október 21-én értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                     (3)

                     A referens tagállam 2013. június 19-én értékelőjelentés-tervezetet nyújtott be a Bizottsághoz, és megküldte annak egy példányát a Hatóságnak, amely jelentésben értékelte, hogy a hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak.

                     (4)

                     A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést egy aktualizált értékelőjelentés-tervezet formájában 2014. június 2-án benyújtotta a Hatósághoz.

                     (5)

                     A Hatóság 2014. július 29-én tájékoztatta a kérelmezőt, a tagállamokat és a Bizottságot az arra vonatkozó következtetéséről (2), hogy a flutianil hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság nyilvánosságra hozta következtetéseit.

                     (6)

                     A Hatóság arra a következtetésre jutott, hogy a flutianilt a 2. kategóriába tartozó karcinogén anyagok és a 2. kategóriába tartozó, a reprodukciót (a fejlődés tekintetében) károsító anyagok közé kell sorolni. Ezért úgy tekintették, hogy a hatóanyag nem felel meg az 1107/2009/EK rendelet 4. cikkének (1) bekezdésében említett jóváhagyási kritériumoknak.

                     (7)

                     A referens tagállam 2014. december 4-én értesítést küldött arról a szándékáról, hogy az 1272/2008/EK európai parlamenti és tanácsi rendelet (3) szerinti harmonizált osztályozás iránti kérelmet kíván benyújtani. Javaslata szerint nem volt helyénvaló a flutianilt karcinogén anyagként vagy reprodukciót károsító anyagként besorolni, ezért úgy ítélték meg, hogy a flutianil megfelel az 1107/2009/EK rendelet 4. cikkének (1) bekezdésében említett jóváhagyási kritériumoknak. A kérelmet az Egyesült Királyság 2015. február 23-án nyújtotta be az Európai Vegyianyag-ügynökséghez.

                     (8)

                     2015. december 10-én a Bizottság benyújtotta a Növények, Állatok, Élelmiszerek és Takarmányok Állandó Bizottságának a flutianil jóváhagyásának megtagadásáról szóló vizsgálati jelentés tervezetét. A határozathozatal lehetséges hatásaira való tekintettel a Bizottság úgy döntött, hogy megvárja az 1272/2008/EK rendelet szerinti osztályozási folyamat eredményét, és csak azután terjeszti a Növények, Állatok, Élelmiszerek és Takarmányok Állandó Bizottsága elé rendelettervezetet.

                     (9)

                     Az Európai Vegyianyag-ügynökség kockázatértékelési bizottsága 2016 márciusában azt javasolta, hogy a flutianil hatóanyagot ne sorolják be karcinogén vagy reprodukciót károsító anyagként (4). Az Európai Bizottság kérésére a Hatóság 2018. július 5-én közzétett egy nyilatkozatot a harmonizált osztályozásnak a flutianil hatóanyagú növényvédő szerek kockázatértékelésének szakmai vizsgálatából levont következtetésekre gyakorolt hatásáról „Statement on the impact of the harmonised classification on the conclusion on the peer review of the pesticide risk assessment of the active substance flutianil” (5) címmel. Ebben a nyilatkozatban a Hatóság elismerte, hogy az Európai Vegyianyag-ügynökség kockázatértékelési bizottsága által – új kiegészítő információk alapján – javasolt harmonizált osztályozás eltér attól, amely a Hatóság következtetésében szereplő ideiglenes besoroláshoz vezetett. 2018. október 4-én a flutianil hatóanyag felvételre került az 1272/2008/EK rendelet VI. mellékletének 3. részébe, nem karcinogén vagy reprodukciót károsító besorolással (6).

                     (10)

                     A Bizottság felülvizsgálta a vizsgálati jelentéstervezetet annak érdekében, hogy összhangba hozza az osztályozási folyamat eredményével, majd 2018. március 20-án egy rendelettervezettel együtt észrevételezés céljából átadta a kérelmezőnek. A Növények, Állatok, Élelmiszerek és Takarmányok Állandó Bizottságának 2018. március 21-én mutatták be a dokumentumokat.

                     (11)

                     A Hatóság 2018. október 24-i nyilatkozatának közzétételét követően a Bizottság a Növények, Állatok, Élelmiszerek és Takarmányok Állandó Bizottsága elé terjesztette a felülvizsgált vizsgálati jelentést és egy rendelettervezetet a flutianil jóváhagyásáról.

                     (12)

                     A kérelmező lehetőséget kapott arra, hogy a felülvizsgált vizsgálati jelentéssel és a Hatóság nyilatkozatával kapcsolatban észrevételeket tegyen.

                     (13)

                     A 2018. november 10. óta alkalmazandó (EU) 2018/605 bizottsági rendeletben (7) meghatározott, az endokrin károsító tulajdonságok azonosítására szolgáló új kritériumokat illetően, valamint az endokrin károsító anyagok azonosítására szolgáló közös útmutató (8) alapján a Hatóság következtetéseiből nem valószínűsíthető, hogy a flutianil ösztrogén, androgén hatásmechanizmusú, valamint pajzsmirigyhormon- vagy szteroidhormon-termelést befolyásoló endokrin károsító anyag lenne. Bár megfigyelhetők voltak a pajzsmirigyre gyakorolt hatások (súlynövekedés), de csak az azon vizsgálattípus esetében ajánlott maximális dózisokat meghaladó legnagyobb dózisoknál, amelynél e hatásokat észlelték. A herékre, a prosztatára és a méhre gyakorolt megfigyelt hatások (kórszövettani változások) megfeleltek a korábbi kontrollértékeknek, illetve nem ismétlődtek meg a reprodukciót károsító tulajdonságra végzett kétgenerációs vizsgálatokban, és nem befolyásolták a termékenységi paramétereket sem. A reprodukciót károsító tulajdonságra végzett kétgenerációs vizsgálat a legutóbbi OECD-iránymutatások (9) szerinti vizsgálati terv alapján, az endokrinromboló anyagok azonosítására szolgáló közös útmutató dokumentumban (9) előírtak szerint történt és nem tárt fel olyan endokrinérzékeny fejlődési és reprodukciós paramétereket, mint az ivari ciklus hossza, a párzási index, az implantációs helyek átlagos száma, a fitymaelválás és a hüvelykinyílás.

                     (14)

                     Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (15)

                     Ezért a flutianilt indokolt jóváhagyni.

                     (16)

                     Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretekre való figyelemmel azonban bizonyos feltételeket és korlátozásokat elő kell írni. Különösen indokolt további megerősítő információkat kérni többek között annak igazolására, hogy a flutianil az 1107/2009/EK rendelet II. mellékletének 3.6.5. és 3.8.2. pontja értelmében nem minősül endokrin károsító anyagnak az 1107/2009/EK rendelet II. melléklete 2. pontja (2) bekezdésének b) pontjával összhangban a Bizottság által a (13) preambulumbekezdésben levont következtetésbe vetett bizalom növelése érdekében.

                     (17)

                     Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (10) mellékletét ennek megfelelően módosítani kell.

                     (18)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyása
            Az I. mellékletben meghatározott flutianil hatóanyag az ugyanabban a mellékletben foglalt feltételekkel jóváhagyásra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 22-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  EFSA Journal 2014;12(8):3805, [89. oldal], doi: 10.2903/j.efsa.2014.3805.

            (3)  Az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról szóló, 2008. december 16-i 1272/2008/EK európai parlamenti és tanácsi rendelet (HL L 353., 2008.12.31., 1. o.).

            (4)  A kockázatértékelési bizottság véleménye a flutianil (ISO); (2Z)-{[2-fluor-5-(trifluor-metil)fenil]tio}[3-(2-metoxifenil)-1,3-tiazolidin-2-ilidén] acetonitril harmonizált osztályozására és címkézésére vonatkozó javaslatról EK-szám: -CAS-szám: 958647-10-4 CLH-O-0000001412-86-101/F. 2016. március 10-én elfogadva.
         https://echa.europa.eu/documents/10162/efc05a0b-a819-51d6-6f43-5396ee76e29f.

            (5)  EFSA Journal 2018;16(7):5383, [19 oldal], doi: 10.2903/j.efsa.2018.5383.

            (6)  A Bizottság (EU) 2018/1480 rendelete (2018. október 4.) az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról és az (EU) 2017/776 bizottsági rendelet helyesbítéséről (HL L 251., 2018.10.5., 1. o.).

            (7)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).

            (8)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében). https://efsa.onlinelibrary.wiley.com/doi/epdf/10.2903/j.efsa.2018.5311.

            (9)  OECD (Gazdasági Együttműködési és Fejlesztési Szervezet), 2001. 416. sz. vizsgálat: A reprodukciót károsító tulajdonságra végzett kétgenerációs vizsgálat In: OECD Guidelines for the Testing of Chemicals, Section 4. OECD-kiadványok, Párizs. 13 oldal. https://doi.org/10.1787/9789264070868-en.

            (10)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            I. MELLÉKLET

                        Közhasználatú név,
                        Azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        Flutianil
                        CAS-szám: [958647-10-4]
                        CIPAC-szám: 835

                        (Z-[3- (2-metoxifenil) -1,3-tiazolidin-2-ilidén](α,α,α,4-tetrafluoretilénm-toliltio) acetonitril

                        ≥ 985 g/kg

                        2019. április 14.

                        2029. április 14.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a flutianilról szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    —

                                    a szert kezelők és más dolgozók védelme,

                                    —

                                    a vízi szervezetekre jelentett kockázat;

                                    —

                                    a talajvízre a metabolitok által jelentett kockázat, ha az anyagot érzékeny talaj- vagy éghajlati adottságok mellett alkalmazzák.

                              A felhasználási feltételek között adott esetben kockázatcsökkentő intézkedéseknek is szerepelniük kell.
                        A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:

                                    1.

                                    a gyárilag (kereskedelmi léptékű termelés eredményeként) előállított hatóanyag technikai specifikációja és a toxicitási vizsgálati tételek megfelelése a megerősített technikai specifikációnak;

                                    2.

                                    a vízkezelési eljárások hatása a felszíni és a felszín alatti vizekben jelen lévő szermaradékok jellegére, amikor a felszíni vagy a felszín alatti vizet ivóvíz céljából kitermelik;

                                    3.

                                    a benyújtott információk és – adott esetben – további információk frissített értékelése annak megerősítése érdekében, hogy a flutianil az 1107/2009/EK rendelet II. mellékletének 3.6.5. és 3.8.2. pontja értelmében és az ECHA és az EFSA endokrin károsító anyagok azonosítására szolgáló közös útmutató (2) alapján nem minősül endokrin károsító anyagnak.

                              A kérelmező benyújtja:

                                    —

                                    az 1. pont szerinti információkat 2020. április 14-ig;

                                    —

                                    a 2. pont szerinti információkat a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló útmutató Bizottság általi közzétételét követő két éven belül; valamint

                                    —

                                    a 3. pont szerinti információkat, 2021. április 14-ig.

               (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.

               (2)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében). The EFSA Journal (2018); 16(6):5311. ECHA-18-G-01-EN

            II. MELLÉKLET
            Az 540/2011/EU végrehajtási rendelet mellékletének B. része a következő bejegyzéssel egészül ki:

                           „133

                           Flutianil
                           CAS-szám: [958647-10-4]
                           CIPAC-szám: 835

                           (Z-[3- (2-metoxifenil) -1,3-tiazolidin-2-ilidén](α,α,α, 4-tetrafluoretilénm-toliltio) acetonitril

                           ≥ 985 g/kg

                           2019. április 14.

                           2029. április 14.

                           Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a flutianilról szóló felülvizsgálati jelentésben és különösen annak I. és II. függelékében található megállapításokat.
                           Az átfogó értékelésben a tagállamoknak fokozott figyelmet kell fordítaniuk a következőkre:

                                       —

                                       a szert kezelők és más dolgozók védelme,

                                       —

                                       a vízi szervezetekre jelentett kockázat;

                                       —

                                       a talajvízre a metabolitok által jelentett kockázat, ha az anyagot érzékeny talaj- vagy éghajlati adottságok mellett alkalmazzák.

                                 A felhasználási feltételek között adott esetben kockázatcsökkentő intézkedéseknek is szerepelniük kell.
                           A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:

                                       1.

                                       a gyárilag (kereskedelmi léptékű termelés eredményeként) előállított hatóanyag technikai specifikációja és a toxicitási vizsgálati tételek megfelelése a megerősített technikai specifikációnak;

                                       2.

                                       a vízkezelési eljárások hatása a felszíni és a felszín alatti vizekben jelen lévő szermaradékok jellegére, amikor a felszíni vagy a felszín alatti vizet ivóvíz céljából kitermelik;

                                       3.

                                       a benyújtott információk és – adott esetben – további információk frissített értékelése annak megerősítése érdekében, hogy a flutianil az 1107/2009/EK rendelet II. mellékletének 3.6.5. és 3.8.2. pontja értelmében és az ECHA és az EFSA endokrin károsító anyagok azonosítására szolgáló közös útmutató (*1) alapján nem minősül endokrin károsító anyagnak.

                                 A kérelmező benyújtja:

                                       —

                                       az 1. pont szerinti információkat 2020. április 14-ig;

                                       —

                                       a 2. pont szerinti információkat a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló útmutató Bizottság általi közzétételét követő két éven belül; valamint

                                       —

                                       a 3. pont szerinti információkat, 2021. április 14-ig.

               (*1)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében). The EFSA Journal (2018); 16(6):5311. ECHA-18-G-01-EN”


title: A Bizottság (EU) 2019/482 végrehajtási rendelete (2019. március 22.) az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról szóló (EU) 2016/1368 végrehajtási rendelet módosításáról (EGT-vonatkozású szöveg.)

text:
                  25.3.2019

                  HU

                  Az Európai Unió Hivatalos Lapja

                  L 82/26

         A BIZOTTSÁG (EU) 2019/482 VÉGREHAJTÁSI RENDELETE
         (2019. március 22.)
         az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról szóló (EU) 2016/1368 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről, valamint a 2008/48/EK és a 2014/17/EU irányelv, továbbá az 596/2014/EU rendelet módosításáról szóló, 2016. június 8-i (EU) 2016/1011 európai parlamenti és tanácsi rendeletre (1) és különösen annak 20. cikke (1) bekezdésére,
         mivel:

                     (1)

                     A referenciamutatók fontos szerepet játszanak sok pénzügyi eszköz és pénzügyi ügylet árának meghatározásában, valamint számos befektetési alap teljesítményének mérésében. A referenciamutatók kezelése és az azokhoz való hozzájárulás sok esetben manipuláció kockázatának van kitéve, és az érintett személyek gyakran kerülnek szembe összeférhetetlenséggel.

                     (2)

                     Ahhoz, hogy a referenciamutatók betöltsék gazdasági szerepüket, reprezentatívnak kell lenniük az általuk mérni kívánt mögöttes piaci vagy gazdasági valóság tekintetében. Ha valamely referenciamutató már nem reprezentatív egy mögöttes piac, például a bankközi kamatlábak tekintetében, akkor fennáll a kockázata, hogy negatív hatást gyakorol, többek között a piac integritására, a háztartások finanszírozására (hitelek és jelzáloghitelek), valamint az Unión belüli vállalkozásokra.

                     (3)

                     Amennyiben egy konkrét referenciamutatót referenciaként használó pénzügyi eszközök, pénzügyi ügyletek és befektetési alapok összértéke magas, általánosságban növekednek a felhasználókat, a piacokat és az Unió gazdaságát érintő kockázatok. Az (EU) 2016/1011 rendelet ezért különböző kategóriákba tartozó referenciamutatókat hoz létre, és kiegészítő követelményeket ír elő egyes, kritikusnak tekintett referenciamutatók integritásának és megalapozottságának biztosítására, ideértve az illetékes hatóságok azon jogkörét, hogy bizonyos feltételek mellett valamely kritikus referenciamutató kezelését vagy az ahhoz való hozzájárulást kötelezővé tehetik.

                     (4)

                     A Bizottság az (EU) 2016/1011 rendelet 20. cikkének (1) bekezdése alapján végrehajtási jogi aktusokat fogadhat el a kritikus referenciamutatók jegyzékének összeállítása és legalább kétévente történő felülvizsgálata céljából.

                     (5)

                     Az (EU) 2016/1368 bizottsági végrehajtási rendelet (2) az (EU) 2016/1011 rendelet alapján megállapította a pénzügyi piacokon használt kritikus referenciamutatók jegyzékét.

                     (6)

                     Az (EU) 2016/1011 rendelet 20. cikke (1) bekezdése b) pontjának megfelelően a kritikus referenciamutatók jegyzékébe az a referenciamutató vehető fel, amelynek bemeneti adatait olyan adatszolgáltatók szolgáltatják, amelyek többségükben egy adott tagállam területén találhatók, és amely referenciamutatót az adott tagállamban kritikusnak minősítenek.

                     (7)

                     2018. október 10-én a lengyel illetékes hatóság (Komisja Nadzoru Finansowego, KNF) az (EU) 2016/1011 rendelet 20. cikke (1) bekezdésének b) pontja alapján javasolta, hogy az Európai Értékpapírpiaci Hatóság (ESMA) ismerje el kritikus referenciamutatóként a varsói bankközi kamatláb (WIBOR) elnevezésű mutatót, mivel az Lengyelországban kritikusnak minősül, és olyan adatszolgáltatók adatszolgáltatásán alapul, amelyek mindegyike Lengyelországban található.

                     (8)

                     A WIBOR az azon kamatlábak átlaga alapján számított referencia-kamatláb, amelyek mellett a lengyel pénzpiacon aktív bankok hajlandóak különböző futamidőkre fedezetlen pénzeszközöket kölcsönözni egymásnak. A WIBOR-panelben 2018. október 10-én tizenegy bank vett részt, mindegyik lengyelországi székhelyű.

                     (9)

                     Az ESMA-nak benyújtott értékelésben a KNF megállapította, hogy ha a WIBOR-t beszüntetnék, vagy azt olyan bemeneti adat vagy olyan adatszolgáltatói panel alapján állítanák elő, amely már nem teljes mértékben tükrözi a mögöttes piaci vagy gazdasági valóságot, az Lengyelországban jelentős kedvezőtlen hatást gyakorolna a pénzügyi piacok működésére.

                     (10)

                     A KNF adatai szerint a WIBOR-t Lengyelországban a háztartási hitelek 60 %-ánál, illetve a kintlévő jelzáloghitelek 70,1 %-ánál használják referenciaként. A 2013 óta kötött jelzáloghiteleknél a WIBOR előfordulási gyakorisága már 98,5 %. A WIBOR emellett a lengyel kötvényállomány teljes névértékének közel 26 %-ánál szolgál a kamatszelvény-kifizetések referenciájaként. A KNF adatai szerint továbbá a WIBOR-t használják referenciaként a tőzsdén kívüli származtatott kamatügyletek 366 milliárd EUR névértékű kinnlevő állománya esetében. A KNF végül egy felmérés alapján megállapította, hogy a WIBOR-t befektetési alapoknál is referenciaként használják, és az érintett alapok összesített nettó eszközértéke eléri a 2,6 milliárd EUR-t. A WIBOR-t referenciaként használó pénzügyi eszközök és pénzügyi ügyletek teljes értéke nagyobb Lengyelország bruttó nemzeti termékénél. Az értékelés megállapítja, hogy a WIBOR alapvető fontosságú a lengyel pénzügyi stabilitás és piaci integritás szempontjából, továbbá megszüntetése vagy megbízhatatlansága Lengyelországban jelentős kedvezőtlen hatást gyakorolna a pénzügyi piacok működésére, a vállalkozásokra és a fogyasztókra, mivel azt hitelek, fogyasztóihitel-termékek és befektetési alapok kapcsán egyaránt használják.

                     (11)

                     Az ESMA 2018. november 8-án a Bizottságnak megküldött véleménye szerint a KNF figyelembe vette az (EU) 2016/1011 rendelet 20. cikkének (3) bekezdésében szereplő összes szempontot és kritériumot, továbbá kvantitatív adatokkal támasztotta alá a WIBOR kritikus referenciamutatóként való elismerésének jogosultságát, illetve a WIBOR-nak a lengyel gazdaságban betöltött létfontosságú szerepére vonatkozó analitikai érvelést.

                     (12)

                     Az (EU) 2016/1368 végrehajtási rendeletet ezért ennek megfelelően módosítani kell.

                     (13)

                     A WIBOR alapvető fontosságára, széles körű használatára és a lengyelországi tőkeelosztásban betöltött szerepére tekintettel e rendeletnek sürgősséggel hatályba kell lépnie.

                     (14)

                     Az e rendeletben előírt intézkedések összhangban vannak az Európai Értékpapír-bizottság véleményével,

               ELFOGADTA EZT A RENDELETET:

            1. cikk
            Az (EU) 2016/1368 végrehajtási rendelet mellékletének helyébe az e rendelet mellékletében szereplő szöveg lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 22-én.

                  a Bizottság részéről

                  az elnök

               Jean-Claude JUNCKER

            (1)  HL L 171., 2016.6.29., 1. o.

            (2)  A Bizottság (EU) 2016/1368 végrehajtási rendelete (2016. augusztus 11.) az (EU) 2016/1011 európai parlamenti és tanácsi rendelet alapján a pénzügyi piacokon használt kritikus referenciamutatók jegyzékének megállapításáról (HL L 217., 2016.8.12., 1. o.).

            MELLÉKLET

                     „MELLÉKLET

                        A kritikus referenciamutatók jegyzéke az (EU) 2016/1011 rendelet 20. cikkének (1) bekezdése alapján

                                 Sorszám

                                 Referenciamutató

                                 Referenciamutató-kezelö

                                 Székhely

                                 1.

                                 Európai bankközi kamatláb (EURIBOR®)

                                 European Money Markets Institute (EMMI) (Európai Pénzpiacok Intézete)

                                 Brüsszel (Belgium)

                                 2.

                                 Egynapos euro indexátlag (EONIA®)

                                 European Money Markets Institute (EMMI) (Európai Pénzpiacok Intézete)

                                 Brüsszel (Belgium)

                                 3.

                                 Londoni bankközi kamatláb (LIBOR)

                                 ICE Benchmark Administration (IBA)

                                 London (Egyesült Királyság)

                                 4.

                                 Stockholmi bankközi kamatláb (STIBOR)

                                 Svenska Bankföreningen (Svéd Bankárszövetség)

                                 Stockholm (Svédország)

                                 5.

                                 Varsói bankközi kamatláb (WIBOR)

                                 GPW Benchmarks S.A.

                                 Varsó (Lengyelország)

               ”


title: A Bizottság (EU) 2019/706 végrehajtási rendelete (2019. május 7.) a karvon hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  8.5.2019

                  HU

                  Az Európai Unió Hivatalos Lapja

                  L 120/11

         A BIZOTTSÁG (EU) 2019/706 VÉGREHAJTÁSI RENDELETE
         (2019. május 7.)
         a karvon hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
         mivel:

                     (1)

                     A 2008/44/EK bizottsági irányelv (2) felvette a 91/414/EGK tanácsi irányelv (3) I. mellékletébe a karvon hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A karvon hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. július 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a karvon hatóanyag jóváhagyásának meghosszabbítása iránt.

                     (5)

                     A kérelmező benyújtotta a 844/2012/EU végrehajtási rendelet 6. cikkének megfelelően előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a meghosszabbítási kérelmet értékelő jelentést, amelyet 2017. május 31-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a meghosszabbítási kérelmet értékelő jelentést megküldte észrevételezésre a kérelmezőnek és a tagállamoknak, majd a kapott észrevételeket továbbította a Bizottsághoz. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2018. július 12-én eljuttatta a Bizottsághoz az azzal kapcsolatban levont következtetéseit (6), hogy a karvon várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2019. január 24-én ismertette a karvonra vonatkozó hosszabbítási jelentés elsődleges tervezetét a Növények, Állatok, Élelmiszerek és Takarmányok Állandó Bizottságával.

                     (9)

                     A kérelmező lehetőséget kapott arra, hogy a hosszabbítási jelentés tervezetével kapcsolatban észrevételeket tegyen.

                     (10)

                     Az (EU) 2018/605 bizottsági rendelet (7) által bevezetett, az endokrin károsító tulajdonságok azonosítására szolgáló új kritériumokat illetően a Hatóság arra a következtetésre jutott, hogy nagyon valószínűtlen, hogy a karvon ösztrogén vagy androgén hatásmechanizmusú, valamint a pajzsmirigyhormon- vagy szteroidhormon-termelést befolyásoló endokrin károsító anyag lenne. Emellett a rendelkezésre álló adatok és a Hatóság által végzett tudományos kockázatértékelés azt mutatják, hogy a karvonnak valószínűleg nincs endokrin károsító hatása. A Bizottság szerint ezért a karvon nem tekinthető endokrin károsító tulajdonságú anyagnak.

                     (11)

                     Legalább egy, karvon hatóanyagot tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (12)

                     A karvon jóváhagyásának meghosszabbítására vonatkozó kockázatértékelés korlátozott számú reprezentatív felhasználáson alapul, ez azonban nem korlátozza azon felhasználásokat, amelyek tekintetében a karvont tartalmazó növényvédő szerek engedélyezhetők. Ezért nem indokolt fenntartani a növényfejlődés-szabályozó szerként való felhasználásra történő korlátozást. Helyénvaló tehát meghosszabbítani a karvon jóváhagyását.

                     (13)

                     Az 540/2011/EU végrehajtási rendeletet ezért ennek megfelelően módosítani kell.

                     (14)

                     E rendeletet a karvon hatóanyag jóváhagyásának lejárati dátumát követő naptól kell alkalmazni.

                     (15)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyásának meghosszabbítása
            Az I. mellékletben meghatározott karvon hatóanyag jóváhagyása az ugyanabban a mellékletben foglalt feltételekkel meghosszabbításra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. augusztus 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 7-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2008/44/EK irányelve (2008. április 4.) a 91/414/EGK tanácsi irányelvnek a bentiavalikarb, a boszkalid, a karvon, a fluoxasztrobin, a Paecilomyces lilacinus és a protiokonazol hatóanyagként való felvételének céljából történő módosításáról (HL L 94., 2008.4.5., 13. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA Journal 2018;16(7):5390. EFSA (Európai Élelmiszerbiztonsági Hatóság), 2018. Conclusion on the peer review of the pesticide risk assessment of the active substance carvone (A karvon hatóanyagú növényvédő szereknél felmerülő kockázatok értékelésének szakmai vizsgálatából levont következtetés). Online elérhető a következő címen: www.efsa.europa.eu

            (7)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).

            I. MELLÉKLET

                        Közhasználatú név, Azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        karvon
                        244-16-8 (d-karvon = S-karvon = (+)-karvon)
                        Karvon: 602
                        d-karvon: nincs

                        (S)-5-izopropenil-2-metil-ciklohex-2-én-1-on
                        vagy
                        (S)-p-menta-6,8-dién-2-on

                        923 g/kg d-karvon

                        2019. augusztus 1.

                        2034. július 31.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a karvonról szóló hosszabbítási jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    —

                                    a szert kezelők védelme, gondoskodva arról, hogy a felhasználás feltételei között szerepeljen a megfelelő egyéni védőfelszerelés használata.

                              A felhasználási feltételek között adott esetben kockázatcsökkentő intézkedéseknek is szerepelniük kell. Különös figyelmet kell fordítani arra, hogy megfelelő idő teljen el a karvont tartalmazó növényvédő szerek alkalmazása és a termés betárolása között.
                        A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:

                                    —

                                    a felszíni vizek ivóvíz nyerése céljából történő kitermelése esetén a vízkezelési eljárások hatása a felszíni és a felszín alatti vizekben jelen lévő szermaradékok jellegére.

                              Az említett információkat a kérelmező köteles az azt az időpontot követő két éven belül benyújtani, amikor a Bizottság útmutatót tesz közzé a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékelésére vonatkozóan.

               (1)  A hatóanyag azonosításával és specifikációjával kapcsolatban további részletek a hosszabbítási jelentésben találhatók.

            II. MELLÉKLET
            Az 540/2011/EU bizottsági végrehajtási rendelet melléklete a következőképpen módosul:

                        1.

                        az A. részben a karvonra vonatkozó 165. bejegyzést el kell hagyni;

                        2.

                        a B. rész a következő bejegyzéssel egészül ki:

                                    Bejegyzés száma

                                    Közhasználatú név, Azonosító szám

                                    IUPAC-név

                                    Tisztaság (1)

                                    Jóváhagyás dátuma

                                    Jóváhagyás lejárta

                                    Egyedi rendelkezések

                                    „135

                                    karvon
                                    244-16-8 (d-karvon = S-karvon = (+)-karvon)
                                    Karvon: 602
                                    d-karvon: nincs

                                    (S)-5-izopropenil-2-metil-ciklohex-2-én-1-on
                                    vagy
                                    (S)-p-menta-6,8-dién-2-on

                                    923 g/kg d-karvon

                                    2019. augusztus 1.

                                    2034. július 31.

                                    Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a karvonról szóló hosszabbítási jelentésben és különösen annak I. és II. függelékében található megállapításokat.
                                    Az átfogó értékelésben a tagállamoknak fokozott figyelmet kell fordítaniuk a következőkre:

                                                —

                                                a szert kezelők védelme, gondoskodva arról, hogy a felhasználás feltételei között szerepeljen a megfelelő egyéni védőfelszerelés használata.

                                          A felhasználási feltételek között adott esetben kockázatcsökkentő intézkedéseknek is szerepelniük kell. Különös figyelmet kell fordítani arra, hogy megfelelő idő teljen el a karvont tartalmazó növényvédő szerek alkalmazása és a termés betárolása között.
                                    A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:

                                                —

                                                a felszíni vizek ivóvíz nyerése céljából történő kitermelése esetén a vízkezelési eljárások hatása a felszíni és a felszín alatti vizekben jelen lévő szermaradékok jellegére.

                                          Az említett információkat a kérelmező köteles az azt az időpontot követő két éven belül benyújtani, amikor a Bizottság útmutatót tesz közzé a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékelésére vonatkozóan.”

               (1)  A hatóanyag azonosításával és specifikációjával kapcsolatban további részletek a hosszabbítási jelentésben találhatók.


title: A Bizottság (EU) 2019/707 végrehajtási rendelete (2019. május 7.) az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a brómxinil, a kaptán, a ciazofamid, a dezmedifam, a dimetoát, a dimetomorf, a diuron, az etefon, az etoxazol, a famoxadon, a fenamifosz, a flumioxazin, a fluoxastrobin, a folpet, a foramszulfuron, a formetanát, a metalaxil-m, a metiokarb, a metribuzin, a milbemektin, a Paecilomyces lilacinus (törzs: 251), a fenmedifam, a foszmet, a pirimifosz-metil, a propamokarb, a protiokonazol, az s-metolaklór és a tebukonazol hatóanyagok jóváhagyási időtartamának meghosszabbítása tekintetében történő módosításáról (EGT-vonatkozású szöveg.)

text:
                  8.5.2019

                  HU

                  Az Európai Unió Hivatalos Lapja

                  L 120/16

         A BIZOTTSÁG (EU) 2019/707 VÉGREHAJTÁSI RENDELETE
         (2019. május 7.)
         az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a brómxinil, a kaptán, a ciazofamid, a dezmedifam, a dimetoát, a dimetomorf, a diuron, az etefon, az etoxazol, a famoxadon, a fenamifosz, a flumioxazin, a fluoxastrobin, a folpet, a foramszulfuron, a formetanát, a metalaxil-m, a metiokarb, a metribuzin, a milbemektin, a Paecilomyces lilacinus (törzs: 251), a fenmedifam, a foszmet, a pirimifosz-metil, a propamokarb, a protiokonazol, az s-metolaklór és a tebukonazol hatóanyagok jóváhagyási időtartamának meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:

                     (1)

                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.

                     (2)

                     A famoxadon, a flumioxazin és a metalaxil-m hatóanyagok jóváhagyási időtartamát az (EU) 2018/917 bizottsági végrehajtási rendelet (3)2019. június 30-ig meghosszabbította. Az 1141/2010/EU bizottsági rendelet (4) 4. cikkének megfelelően kérelmet nyújtottak be a famoxadon, a flumioxazin és a metalaxil-m hatóanyagoknak a 91/414/EGK tanácsi irányelv (5) I. mellékletébe való felvétele megújítására.

                     (3)

                     Az alfa-cipermetrin, beflubutamid, benalaxil, bentiavalikarb, bifenazát, boszkalid, brómxinil, kaptán, ciazofamid, dezmedifam, dimetoát, dimetomorf, etefon, etoxazol, fenamifosz, fluoxastrobin, folpet, foramszulfuron, formetanát, metiokarb, metribuzin, milbemektin, Paecilomyces lilacinus (törzs: 251), fenmedifam, foszmet, pirimifosz-metil, propamokarb, protiokonazol és s-metolaklór hatóanyagok jóváhagyási időtartamát az (EU) 2018/917 végrehajtási rendelet 2019. július 31-ig meghosszabbította.

                     (4)

                     A diuron hatóanyag jóváhagyási időtartamát az (EU) 2018/1262 bizottsági végrehajtási rendelet (6)2019. szeptember 30-ig meghosszabbította.

                     (5)

                     A tebukonazol hatóanyag jóváhagyási időtartamának érvényessége 2019. augusztus 31-én lejár (7).

                     (6)

                     A Bizottsághoz a 844/2012/EU bizottsági végrehajtási rendeletnek (8) megfelelően kérelmeket nyújtottak be a (3)–(5) preambulumbekezdésben felsorolt anyagok jóváhagyásának meghosszabbítása iránt.

                     (7)

                     mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért jóváhagyási időtartamukat meg kell hosszabbítani.

                     (8)

                     Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

                     (9)

                     Az 540/2011/EU végrehajtási rendeletet ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 7-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (3)  A Bizottság (EU) 2018/917 végrehajtási rendelete (2018. június 27.) az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a bromoxinil, a kaptán, a karvon, a klórprofam, a ciazofamid, a dezmedifam, a dimetoát, a dimetomorf, a dikvat, az etefon, az etoprofosz, az etoxazol, a famoxadon, a fenamidon, a fenamifosz, a flumioxazin, a fluoxastrobin, a folpet, a foramszulfuron, a formetanát, a Gliocladium catenulatum (törzs: J1446), az izoxaflutol, a metalaxil-m, a metiokarb, a metoxifenozid, a metribuzin, a milbemektin, az oxaszulfuron, a Paecilomyces lilacinus (törzs: 251), a fenmedifám, a foszmet, a pirimifosz-metil, a propamokarb, a protiokonazol, a pimetrozin és az s-metolaklór hatóanyagok jóváhagyási időtartamának meghosszabbítása tekintetében történő módosításáról (HL L 163., 2018.6.28., 13. o.).

            (4)  A Bizottság 1141/2010/EU rendelete (2010. december 7.) hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).

            (5)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (6)  A Bizottság (EU) 2018/1262 végrehajtási rendelete (2018. szeptember 20.) az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a klomazon, a cipermetrin, a daminozid, a deltametrin, a dimeténamid-p, a diuron, a fludioxonil, a flufenacet, a flurtamon, a fosztiazát, az indoxakarb, az MCPA, az MCPB, a proszulfokarb, a tiofanát-metil és a tribenuron hatóanyagokra megállapított jóváhagyás érvényessége tekintetében történő módosításáról (HL L 238., 2018.9.21., 62. o.).

            (7)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (8)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            MELLÉKLET
            Az 540/2011/EU végrehajtási rendelet mellékletének A. része a következőképpen módosul:

                        1.

                        A 35. sor („Famoxadon”) hatodik oszlopában („Jóváhagyás lejárta”) megadott dátum helyébe „2020. június 30.” lép.

                        2.

                        A 37. sor („Metalaxil-M”) hatodik oszlopában („Jóváhagyás lejárta”) megadott dátum helyébe „2020. június 30.” lép.

                        3.

                        A 39. sor („Flumioxazin”) hatodik oszlopában („Jóváhagyás lejárta”) megadott dátum helyébe „2020. június 30.” lép.

                        4.

                        A 44. sor („Foramszulfuron”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        5.

                        A 46. sor („Ciazofamid”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        6.

                        A 83. sor („Alfa-cipermetrin”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        7.

                        A 84. sor („Benalaxil”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        8.

                        A 85. sor („Brómxinil”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        9.

                        A 86. sor („Dezmedifam”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        10.

                        A 88. sor („Fenmedifam”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        11.

                        A 97. sor („S-metolaklór”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        12.

                        A 99. sor („Etoxazol”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        13.

                        A 109. sor („Bifenazát”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        14.

                        A 110. sor („Milbemektin”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        15.

                        A 141. sor („Fenamifosz”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        16.

                        A 142. sor („Etefon”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        17.

                        A 145. sor („Kaptán”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        18.

                        A 146. sor („Folpet”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        19.

                        A 147. sor („Formetanát”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        20.

                        A 148. sor („Metiokarb”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        21.

                        A 149. sor („Dimetoát”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        22.

                        A 150. sor („Dimetomorf”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        23.

                        A 152. sor („Metribuzin”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        24.

                        A 153. sor („Foszmet”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        25.

                        A 154. sor („Propamokarb”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        26.

                        A 156. sor („Pirimifosz-metil”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        27.

                        A 158. sor („Beflubutamid”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        28.

                        A 163. sor („Bentiavalikarb”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        29.

                        A 164. sor („Boszkalid”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        30.

                        A 166. sor („Fluoxastrobin”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        31.

                        A 167. sor („Paecilomyces lilacinus, törzs: 251”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        32.

                        A 168. sor („Protiokonazol”) hatodik oszlopában („Jóváhagyás lejárta”) megadott dátum helyébe „2020. július 31.” lép.

                        33.

                        A 192. sor („Diuron”) hatodik oszlopában („Jóváhagyás lejárta”) megadott dátum helyébe „2020. szeptember 30.” lép.

                        34.

                        A 268. sor („Tebukonazol”) hatodik oszlopában („Jóváhagyás lejárta”) megadott dátum helyébe „2020. augusztus 31.” lép.


title: A Bizottság (EU) 2019/889 végrehajtási rendelete (2019. május 22.) egy oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyásáról („Barbera d'Asti” [OEM])

text:
                  29.5.2019

                  HU

                  Az Európai Unió Hivatalos Lapja

                  L 142/47

         A BIZOTTSÁG (EU) 2019/889 VÉGREHAJTÁSI RENDELETE
         (2019. május 22.)
         egy oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyásáról („Barbera d'Asti” [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:

                     (1)

                     A Bizottság megvizsgálta a „Barbera d'Asti” oltalom alatt álló eredetmegjelöléshez kapcsolódó termékleírás módosításának jóváhagyására irányuló kérelmet, amelyet Olaszország az 1308/2013/EU rendelet 105. cikkének megfelelően nyújtott be.

                     (2)

                     A Bizottság a termékleírás módosításának jóváhagyására irányuló kérelmet (2) az 1308/2013/EU rendelet 97. cikke (3) bekezdésének megfelelően közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.

                     (4)

                     Ezért a termékleírás módosítását az 1308/2013/EU rendelet 99. cikkének megfelelően jóvá kell hagyni.

                     (5)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            A „Barbera d'Asti” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 22-én.

                  a Bizottság részéről

               Phil HOGAN

                  a Bizottság tagja

            (1)  HL L 347., 2013.12.20., 671. o.

            (2)  HL C 60., 2019.2.15., 4. o.